WSJ: Războiul început de Putin în Ucraina ar fi putut fi evitat.
Conform WSJ, șeful CIA l-a informat pe Biden despre intențiile lui Putin anul trecut. Jurnaliștii WSJ spun că, în ultimele două decenii, SUA și UE au oscilat în relația cu Rusia. NATO a anunțat în 2008 că Ucraina și Georgia vor fi parte a Alianței.
De mai bine de o lună, armata rusă atacă Ucraina și nu pare să se oprească prea curând, dar acest război putea fi evitat, sugerează jurnaliștii WSJ. Aceștia au făcut o analiză amplă a evenimentelor din ultimele decenii și relatează și un episod recent, din noiembrie anul trecut.La acea vreme, șeful CIA a avut o discuție cu Vladimir Putin, exact pe această temă. Liderul de la Kremlin nu a negat intenția de a ataca Ucraina. Și, totuși, Occidentul nu a reușit să împiedice invazia. Cristian Diaconescu, fost ministru de Externe, explică motivul."Discuția nu putea fi la sfârșitul toamnei trecute, pentru că opțiunile lui Putin erau cât se poate de simple: ori Ucraina cedează, din cauza presiunilor occidentului, ori invadează militar, ceea ce s-a întâmplat. O poziționare antagonică ține de esența deosebirii între lumea liberă, cea occidentală, și o lume dominată de principii și de atitudini autocratice", a spus Cristian Diaconescu, fost ministru de Externe.Rusia ar fi fost deranjată de poziția oscilantă pe care au avut-o SUA și UETotuși, jurnaliștii WSJ vorbesc despre poziția oscilantă pe care au avut-o SUA și UE în relația cu Vladimir Putin în ultimele două decenii. De multe ori, această poziție a enervat Moscova, dar nu a reușit să o descurajeze, deși intenția lui Putin cu privire la țările ex-sovietice era clară.Sergiu Mișcoiu, profesor de Științe Politice, consideră că Occidentul nu a reușit să explice clar Moscovei obiectivele politicii de securitate ale NATO. Marius Oprea, istoric, susține că măsurile pentru posibilitatea desfășurării războiului trebuiau luate cu mult timp înainte."Rusia s-a simțit, pur și simplu, agresată de statele occidentale și, oricât de falsă ar fi această impresie și oricât ne-ar părea, în momentul de față, că este un alibi pentru invazia din Ucraina, sau pentru alte acțiuni agresive, aceste lucruri contează mai puțin. Contează că o parte a opiniei publice, care este majoritară și este favorabilă Kremlinului, a simțit o nesiguranță în ceea ce privește securitatea sa externă", a declarat acesta.